Aquesta pàgina permet crear una nova connexió IPsec, o editar els detalls d'una existent. Cal crear una connexió amb la mateixa configuració als sistemes d'ambdós cantons del túnel VPN que vulguis crear.

Seguidament es llisten els camps de la secció Detalls de la connexió VPN IPsec que cal donar per a cada connexió, i els seus valors recomanats:

Nom de la connexió
  Un nom curt per a la connexió, sense espais.
A l'inici d'IPsec
  Si tries Afegeix connexió, aquesta connexió només s'establirà quan s'iniciï explícitament. Si tries Inicia la connexió, llavors s'activarà així que s'iniciï el servidor IPsec. La primera opció és millor per aquells túnels a sistemes remots que només estan actius de forma periòdica, mentre que la darrera és apropiada per als enllaços VPN permanents.
Comprimeix les dades
  Convé deixar-ho al Valor per defecte.
Tipus de connexió
  També convé deixar-ho al Valor per defecte.

Cal subministrar informació addicional a tots dos sistemes a tots dos caps de la connexió- Ha de ser la mateixa en ambdós sistemes, tot i que els detalls per a Local i Remot s'intercanvien, de manera que els valors d'aquest host sempre són a la secció Valors del sistema locals o de l'esquerra. Els camps de cada secció i els seus valors suggerits són:

Adreça IP pública
  Cal establir aquest camp a l'adreça IP fixa del sistema, o bé Automàtica per a un host que té una adreça IP assignada dinàmicament. Tingueu en compte, però, que els sistemes local i remot no poden tenir aquest camp a Automàtic al mateix temps.
Identificador del sistema
  Cal seleccionar l'opció Nom de host i introduir-ne el nom al camp de text. FreeSWAN ho fa servir per determinar quina secció d'aquesta connexió s'aplica a quin host.
Subxarxa privada darrere del sistema
  Si aquest sistema té una xarxa interna connectada a la qual l'altre host ha de tenir accés, introdueix una adreça de xarxa i una longitud de prefix (com ara 192.168.1.0/24) dins del camp.
Clau pública del sistema
  En general, convé seleccionar Introduïda a sota i introduir la clau pública RSA del sistema a la caixa de text. Aquesta es pot veure a la pàgina Mostra la Clau Pública del sistema.
Salt següent a l'altre sistema
  A menys que tinguis una configuració de xarxa inusual, convé deixar aquest camp a Ruta per defecte.

Després de crear o editar una connexió, cal prémer el botó Aplica la Configuració de la pàgina principal del mòdul per tal d'activar els canvis.