Número de pool
És un número que comença a partir d'1, que Webmin tria per tu. Simplement etiqueta el pool de manera que es pugui configurar més d'un pool i Squid el pugui tractar de forma diferent.

Classe de pool
Defineix la classe de pool. Cada pool de retard pot tenir una classe seleccionada entre les classes 1, 2 o 3. Les classes tenen els significats següents: "1-Agregada", "2-Agregada i Individual", "3-Agregada, Individual i Xarxa". La més senzilla, la classe 1, especifica una amplada de banda que cap client a qui pertany aquest pool pot ultrapassar. La classe 2 especifica al mateix temps una amplada de banda agregada i una amplada de banda que tot individu pot utilitzar, creant així una jerarquia de límits on tots els individus han d'encaixar dins de l'agregada, mentre que cada individu està limitat pel límit individual. Finalment, la classe 3 especifica una amplada de banda agregada i una d'individual a més a més d'una amplada de banda per la xarxa, que s'aplica a tota una subxarxa. Normalment, la classe 3 només és útil en xarxes molt grans que tenen més d'una subxarxa.

Els límits es poden especificar en qualsevol mena d'unitats, tot i que es desaran al fitxer de configuració de Squid en bytes. El primer camp és el trànsit mitjà que s'assignarà al pool. mentre que el segon és la mida de la galleda utilitzada, que a grans trets correspon a una amplada de banda màxima en un moment donat.

Després de crear un pool per primer cop, apareixerà una nova secció al peu de la pàgina, permetent així seleccionar a quines ACLs s'aplicarà el pool. Les ACLs es creen a la pàgina de Control d'Accés, i es pot fer servir qualsevol ACL per seleccionar a quines connexions s'aplicarà un pool de retard. Permet una ACL aplicarà el pool de retard a les connexions que hi coincideixin, mentre que Denega una ACL provocarà que les connexions coincidents facin cas omís del pool de retard. Així, a menys que totes les connexions tinguin aplicat el mateix pool de retard, convé que afegeixis dues ACLs, la primera serà l'ACL a la qual vols aplicar el pool de retard, i la segona serà l'ACL `tot`, de manera que només els clients seleccionats estaran restringits.

No t'oblidis d'aplicar els canvis després de crear el nou pool i d'afegir les ACLs corresponents.