Planificació de la rotació
  Controla amb quina freqüència es rota el registre.

Mida màxima abans de rotar
  Estableix el límit de la mida del fitxer de registre abans de rotar-lo. Aquest camp es pot fer servir en lloc de la planificació de rotació si prefereixes un límit de mida més que no pas un límit basat en el temps.

Nombre de fitxers de registre vells a mantenir
  Determina quantes generacions velles del fitxer de registre es desen. Aquestes tindran, típicament, el mateix nom que el registre original, però amb .0, .1, etc. afegit. Si introdueixes 0, no es conservarà cap registre vell, així que el contingut del fitxer de registre es perdrà quan es roti.

Comprimeix els fitxers de registre vells
  Quan s'activa aquesta opció, els registres vells es comprimeixen amb `gzip` després de la rotació per reduir l'espai en disc emprat.

Rota encara que el fitxer de registre estigui buit
  Si s'activa, aquesta opció fa que `logrotate` roti el fitxer de registre encara que estigui buit, amb la qual cosa es desen còpies velles amb mida zero.

Recrea el fitxer de registre després de la rotació
  Quan s'activa aquesta opció, el fitxer de registre es torna a crear després de la rotació, en lloc de deixar que el torni a crear el servidor que el grava. Per defecte, es crearà amb el propietari i permisos originals, però pots fer servir els camps al costat de l'opció Sí per especificar usuari, grup i permisos alternatius.

Emmagatzema els registres vells rotats
  Quan aquest camp es posa a en el mateix directori que el fitxer de registre, les còpies velles rotades del fitxer de registre es desaran en el mateix directori que el registre original. L'opció en un directori es pot fer servir per especificar una ubicació alternativa -no obstant, ha d'estar al mateix sistema de fitxers que el fitxer de registre.

Ordres a executar després de la rotació
  Quan s'emplena aquesta caixa de text, les ordres shell introduïdes s'executaran després de rotar el registre. Molts servidors necessiten ser reiniciats després que s'hagi renomenat el seu registre, de manera que gravin al nou registre adequadament. En aquest cas, pots introduir una ordre com ara killall -HUP httpd per activar un reinici després de la rotació.