Hozzáférés-vezérlési listák: A hozzáférés-vezérlési listák (ACL) pontos kifejezések reguláris kifejezéseivel leírható feltételeket tartalmaznak. Az ACL lehet egy fájl is, mely soronként egy elemet, vagy reguláris kifejezést tartalmaz. Az ezen az oldalon lévő ACL-doboz több módosítható mezőt tartalmaz. Új ACL létrehozására is lehetőség van.

Alább a következő mezők láthatók:

A Név az ACL azonosítására szolgál. Egy Proxy-korlátozás létrehozatalakor ezzel a névvel azonosítjuk magát a korlátozást.

A Típus azokat az információtípusokat tartalmazza, melyeket az ACL segítségével szűrni akarunk.

Az Egyezés az a cím, port, URL, felhasználó, stb., amivel az ACL megegyezik.

Proxy-korlátozások: A Proxy korlátozások olyan szabályok, amelyek elutasítanak, vagy engedélyeznek egy adott kérést, attól függően, hogy annak ACL-je megegyezik-e a kérés specifikumaival. Ebben a dobozban három mező található.

Az Eljárás lehet engedélyezés vagy elutasítás.

Az ACL-ek azon hozzáférés-vezérlési listák, amelyek tartalma meghatározza, hogy egy adott kérés engedélyezésre, avagy elutasításra kerül. Ha a lista felkiáltójellel indul, úgy az ACL érvénytelenítődik, vagyis az ACL tagjait kivéve minden engedélyezve vagy elutasítva lesz.

A Mozgatás lehetővé teszi a lista korlátozásainak rangsorolását. A sorrend azért fontos, mert a Squid csak addig olvassa be a listát, míg meg nem találta az első egyező kifejezést.

ICP-korlátozások: Ez a doboz az ICP-kérések korlátozására szolgál. Az ICP-kérések más, szomszédos gyorstárak kérései. Ez a funkció ugyanúgy működik, mint a Proxy-korlátozások.