Frox és un servidor que pot interceptar i reenviar les connexions FTP fetes pels clients que estan encaminats a través del teu servidor. Això permet posar en un cau el contingut comú descarregat per FTP, reforçar el control d'accés sobre quins clients tenen permès de fer servir FTP, i limitar l'amplada de banda que es pot consumir. És com un equivalent de Squid, però per al protocol FTP enlloc del HTTP.

No és particularment útil a menys que el sistema sigui un portal entre una xarxa interna i Internet - si només estàs buscant una manera de portar un cau de continguts FTP en un sol sistema, llavors és millor fer servir Squid.

Per tal que Frox funcioni adequadament, cal crear una regla del tallafocs per redireccionar tot el trànsit encaminat al port 21 cap al port on escolta Frox. Si estàs executant el mòdul de Tallafocs Linux per gestionar el tallafocs, aquest mòdul pot configurar fàcilment aquesta regla per tu.