### Squid: Bevezetés

A Squid egy mindennel felszerelt webes gyorstárazó proxy kiszolgáló daemon. A Squid lehetővé teszi a kiszolgálónak, hogy a helyi lemezre mentsen távoli webes objektumokat. Amikor ezekhez az objektumokhoz bárki hozzáfér a helyi hálózatról, azok gyorsabban fognak betöltődni, és nem foglalják le feleslegesen a sávszélességet, az objektum forráskiszolgálóról való ismételt letöltésével. Ez nagyban könnyíthet a zsúfolt hálózatok terhelésén és általában véve egy könnyebben kezelhető hálózati környezetet képes kialakítani.

A Squid másik előnye a hozzáférés-vezérlés. A Squid kiterjedt lehetőségeket biztosít az egyes oldalakhoz, felhasználókhoz, hálózatokhoz, adattípusokhoz, stb. való hozzáférés korlátozására. A Squid képes transzparens, hagyományos és fordított proxy (httpd-gyorsító) üzemmódban is működni.

### A Squid modul

E modul főoldalán egy ikontáblázat látható, mellyel a Squid valamennyi funkciója beállítható. A Squid első konfigurációjakor az összes opció az alapértelmezett értéken áll. Ezen értékek megtekintéséhez tekintse meg az egyes konfigurációs oldalak súgóit.

Az e modulhoz tartozó súgóoldalak többsége az alapértelmezett squid.conf fájlból származik, amely a Squid összes verziójában megtalálható. További információ a Squid honlapján található.

Az esetleges helyreigazításokkal forduljon Joe Cooperhez.